CELEX: C2007/183/32
Language: fi
Date: 2007-08-04 00:00:00
Title: Asia C-249/07: Kanne 23.5.2007 — Euroopan yhteisöjen komissio v. Alankomaiden kuningaskunta

4.8.2007   
            
            
               FI
            
            
               Euroopan unionin virallinen lehti
            
            
               C 183/19
            
         Kanne 23.5.2007 — Euroopan yhteisöjen komissio v. Alankomaiden kuningaskunta
   (Asia C-249/07)
   (2007/C 183/32)
   Oikeudenkäyntikieli: hollanti
   Asianosaiset
   
      Kantaja: Euroopan yhteisöjen komissio (asiamiehet: M. Konstantinidis ja S. B. Noël)
   
      Vastaaja: Alankomaiden kuningaskunta
   Vaatimukset
   
               —
            
            
               on todettava, ettei Alankomaiden kuningaskunta ole noudattanut EY 28 ja EY 30 artiklan mukaisia velvoitteitaan, koska se on ottanut käyttöön järjestelmän, jossa muista jäsenvaltioista laillisesti peräisin olevien sellaisten osterien ja simpukoiden, jotka kuuluvat Alankomaissa tavattaviin lajeihin ja jotka on tarkoitettu viljeltäviksi edelleen Alankomaiden rannikkovesissä, maahantuontiin tarvitaan ennakkolupa
            
         
               —
            
            
               Alankomaiden kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Alankomaiden lainsäädäntöön sisältyvä kielto tuoda ilman ennakkolupaa maahan muista jäsenvaltioista peräisin olevia simpukoita ja ostereita rajoittaa jäsenvaltioiden välistä kauppaa ja muista jäsenvaltioista peräisin olevien simpukoiden ja ostereiden pääsyä markkinoille.
   Kyseinen kansallinen säännös ei ole perusteltavissa.